CELEX: 31989R1797
Language: el
Date: 1989-06-22 00:00:00
Title: Κανονισμός (ΕΟΚ) αριθ. 1797/89 της Επιτροπής της 22ας Ιουνίου 1989 σχετικά με την έκδοση πιστοποιητικών εισαγωγής για τη μανιόκα και παρόμοια προϊόντα των κωδικών ΣΟ 0714 10 91, 0714 10 99, 0714 90 91 και 0714 90 19, καταγωγής Ινδονησίας

Avis juridique important

|

31989R1797

Κανονισμός (ΕΟΚ) αριθ. 1797/89 της Επιτροπής της 22ας Ιουνίου 1989 σχετικά με την έκδοση πιστοποιητικών εισαγωγής για τη μανιόκα και παρόμοια προϊόντα των κωδικών ΣΟ 0714 10 91, 0714 10 99, 0714 90 91 και 0714 90 19, καταγωγής Ινδονησίας  

Επίσημη Εφημερίδα αριθ. L 176 της 23/06/1989 σ. 0030 - 0031

***** ΚΑΝΟΝΙΣΜΟΣ (ΕΟΚ) αριθ. 1797/89 ΤΗΣ ΕΠΙΤΡΟΠΗΣ  της 22ας Ιουνίου 1989  σχετικά με την έκδοση πιστοποιητικών εισαγωγής για τη μανιόκα και παρόμοια προϊόντα των κωδικών ΣΟ 0714 10 91, 0714 10 99, 0714 90 11 και 0714 90 19, καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 σχετικά με το καθεστώς εισαγωγής που εφαρμόζεται στα προϊόντα των κωδικών ΣΟ 0714 10 10, 0714 10 90 και 0714 90 10, που κατάγονται από ορισμένες τρίτες χώρες (1), όπως τροποποιήθηκε από τον κανονισμό (ΕΟΚ) αριθ. 3837/88 (2), και ιδίως το άρθρο 2,  Εκτιμώντας:  ότι πρέπει να επιτραπεί η χρήση σε ελεύθερη κυκλοφορία του υπολοίπου της ετήσιας ποσόστωσης 1989 για την εισαγωγή μανιόκας και παρομοίων προϊόντων καταγωγής Ινδονησίας που επωφελούνται ανώτατης εισφοράς 6 % κατ' αξία·  ότι ο κανονισμός (ΕΟΚ) αριθ. 4008/87 της Επιτροπής (3), που διορθώθηκε από τον κανονισμό (ΕΟΚ) αριθ. 348/88 (4), θέσπισε τις λεπτομέρειες εφαρμογής του καθεστώτος κατά την εισαγωγή που καθορίζεται από τον προαναφερθέντα κανονισμό (ΕΟΚ) αριθ. 430/87, για τα προϊόντα που κατάγονται από τα παρόντα συμβαλλόμενα μέρη της ΓΣΔΕ, πλην της Ταϊλάνδης·  ότι η Επιτροπή αντιμετωπίζοντας στην αρχή του 1989 αιτήσεις πιστοποιητικών εισαγωγής με την ένδειξη καταγωγής «Ινδονησία» που δεν αφορούσαν κανονικές ποσότητες οδηγήθηκε, κατά την έγκριση του κανονισμού (ΕΟΚ) αριθ. 413/89 (5), σχετικά με τη δεύτερη μερίδα, να εξαρτήσει την έκδοση των πιστοποιητικών από την προσκόμιση εγγράφων που βεβαιώνουν την ινδονησιακή καταγωγή και την πραγματική μεταφορά προς την Κοινότητα των εν λόγω εμπορευμάτων και να περιορίσει τη διάρκεια ισχύος των πιστοποιητικών· ότι πρέπει για το υπόλοιπο της ετήσιας ποσόστωσης να συμπεριληφθούν οι ίδιες διατάξεις·  ότι, για να παρακολουθηθεί καλύτερα η πραγματική χρησιμοποίηση των πιστοποιητικών, θα πρέπει να εφαρμοσθεί η διάταξη του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), σχετικά με την εκ των προτέρων υποβολή των αποδείξεων σε ελεύθερη κυκλοφορία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Με τους όρους του παρόντος κανονισμού, εκδίδονται πιστοποιητικά εισαγωγής για τα προϊόντα των κωδικών ΣΟ 0714 10 91, 0714 10 99,0714 90 11 και 0714 90 19, καταγωγής Ινδονησίας, εντός του ορίου μιας ανώτατης ποσότητας 125 000 τόνων.  Ο κανονισμός (ΕΟΚ) αριθ. 4008/87 εφαρμόζεται, με την επιφύλαξη αντιθέτων διατάξεων του παρόντος κανονισμού.  Άρθρο 2  Η αίτηση πιστοποιητικού εισαγωγής γίνεται αποδεκτή εάν:  1. συνοδεύεται από το πρωτότυπο του εγγράφου που εκδίδεται από τις ινδονησιακές αρχές που βεβαιώνει την ινδονησιακή καταγωγή του εμπορεύματος, ή ακριβές επικυρωμένο απόσπασμα ενός τέτοιου εγγράφου για τις ποσότητες που δεν έχουν ακόμη τεθεί σε ελεύθερη κυκλοφορία·  2. συνοδεύεται από την απόδειξη, με τη μορφή αντιγράφου της φορτωτικής, ότι το εμπόρευμα φορτώθηκε στην Ινδονησία και μεταφέρθηκε στην Κοινότητα με το πλοίο που αναφέρεται στην αίτηση ή, στην περίπτωση κατά την οποία το εμπόρευμα έχει αποθηκευθεί σε τελωνείο ή ελεύθερη ζώνη, τη βεβαίωση που εκδίδεται από τις τελωνειακές αρχές ενός από τα κράτη μέλη της Κοινότητας ότι το εμπόρευμα έχει τεθεί υπό ένα εξ αυτών των τελωνειακών καθεστώτων·  3. αφορά ποσότητα που δεν είναι μεγαλύτερη από την ποσότητα για την οποία σε εφαρμογή των ανωτέρω σημείων 1 και 2 προσκομίζεται η απόδειξη καταγωγής, η απόδειξη μεταφοράς ή ενδεχομένως η τελωνειακή βεβαίωση αποθηκεύσεως.  Άρθρο 3  Εκτός από τις ενδείξεις που αναφέρονται στο άρθρο 3 του κανονισμού (ΕΟΚ) αριθ. 4008/87, η αίτηση πιστοποιητικού και το πιστοποιητικό περιλαμβάνουν στη θέση 24 την ένδειξη του ονόματος του πλοίου με το οποίο το εμπόρευμα μεταφέρεται ή έχει μεταφερθεί στην Κοινότητα, καθώς και τον αριθμό του πιστοποιητικού καταγωγής που έχει υποβληθεί.  Άρθρο 4  1. Οι αιτήσεις πιστοποιητικών κατατίθενται στις αρμόδιες αρχές κάθε κράτους μέλους κάθε Δευτέρα έως τις 1 μ.μ. και, εάν η ημέρα δεν είναι εργάσιμη, την πρώτη επόμενη εργάσιμη ημέρα.  Οι αιτήσεις πιστοποιητικών μπορούν να υποβληθούν για πρώτη φορά τη Δευτέρα 3 Ιουλίου 1989.  2 Τα κράτη μέλη διαβιβάζουν στην Επιτροπή με τέλεξ το αργότερο έως τις 5 μ.μ. της επόμενης ημέρας από την ημέρα καταθέσεως της αιτήσεως που προβλέπεται στην παράγραφο 1 και για κάθε αίτηση πιστοποιητικού:  - την ποσότητα για την οποία ζητήθηκε πιστοποιητικό εισαγωγής,  - το όνομα του αιτούντος,  - τον αριθμό του πιστοποιητικού καταγωγής που υποβλήθηκε και στη συνολική ποσότητα που αναφέρεται στο πρωτότυπο του εγγράφου, ή στο απόσπασμα,  - το όνομα του πλοίου που αναφέρεται στη θέση 24.  3. Το αργότερο την Παρασκευή που έπεται της ημέρας καταθέσεως των αιτήσεων, η Επιτροπή καθορίζει και αναφέρει με τέλεξ στα άλλα κράτη μέλη εάν δόθηκε συνέχεια στις αιτήσεις πιστοποιητικού.  4. Το πιστοποιητικό εισαγωγής εκδίδεται την πέμπτη εργάσιμη ημέρα μετά την ημέρα καταθέσεως της αιτήσεως, για αίτηση που διαβάζεται σύμφωνα με την παράγραφο 2.  Άρθρο 5  Τα πιστοποιητικά που εκδίδονται σε εφαρμογή του παρόντος κανονισμού ισχύουν σε ολόκληρη την Κοινότητα 60 ημέρες, από την ημέρα της πραγματικής εκδόσεώς τους.  Άρθρο 6  Εφαρμόζεται το άρθρο 33 παράγραφος 5 του κανονισμού (ΕΟΚ) αριθ. 3719/88.  Άρθρο 7  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 43 της 13. 2. 1987, σ. 9.  (2) ΕΕ αριθ. L 340 της 10. 12. 1988, σ. 1.  (3) ΕΕ αριθ. L 378 της 31. 12. 1987, σ. 2.  (4) ΕΕ αριθ. L 34 της 6. 2. 1988, σ. 24.  (5) ΕΕ αριθ. L 46 της 18. 2. 1989, σ. 24.  (6) ΕΕ αριθ. L 331 της 2. 12. 1988, σ. 1.